เรื่องร้องเรียน: สุขุมวิท 11  ทางเท้าด้านซ้าย: รถกัญชา ขายผลไม้ สารพัดจะขาย ร้านอาหารตั้งขายจนแทบจะเดินบนทางเท้าไม่ได้  ทางเท้าด้านขวา: ร้านตั้งทำอาหารบนทางเท้า !! ไม่พอตั้งโต๊ะให้ลูกค้าตัวเองนั่ง เดินบนทางเท้าไม่สะดวกเลยค่ะ เห็นแก่ตัวมาก เต๊นเทศกิจตั้งอยู่หน้าปากซอยแท้ๆ แต่ไม่ดำเนินการอะไรเลยค่ะ แจ้ง traffy fondue จนเหนื่อยแล้วค่ะ ช่วยแก้ปัญหาระยะยาวสักทีได้มั้ยคะ ถ้าเค้าไม่จ่ายค่าปรับก็ล๊อคล้อ ตั้งกรวย ได้ไหม คนอาศัยในซ. เดือดร้อนมากค่ะ
การดำเนินการของเจ้าหน้าที่: สายตรวจเทศกิจ ได้เข้ากวดขันประชาสัมพันธ์ รถยนต์ที่จอดจำหน่ายสินค้าในที่สาธารณะและได้นำผู้กระทำผิดมาเปรียบเทียบปรับจำนวน 5 ราย รายละ 2,000 บาท และกำชับห้ามไม่ให้มาจอดรถจำหน่ายสินค้าในที่สาธารณะอีก ทั้งนี้ได้ประสานขอความร่วมมือจากเจ้าหน้าที่ตำรวจนครบาลลุมพินี ให้ช่วยกวดขันรถจอดกีดขวางทางสัญจรของประชาชนผู้ใช้ถนน และสายตรวจเทศกิจจะกวดขันอย่างต่อเนื่องต่อไปครับ เรียนมาเพื่อทราบครับ
ความเห็นของผู้แจ้ง: ภาพเช้านี้ค่ะ ทุกอย่างอยู่เหมือนเดิม ค่าปรับ 2,000 คือทำอะไรไม่ได้ค่ะ เพราะอะไรเอ่ย เพราะว่าเค้าขายได้มากกว่า 2,000 ต่อวันไงคะ หรือมีใครกินส่วยในซอยนี้ เดิมทีรถทั้งหมดจอดด้านซ้าย 4-5 เดือนหลังมานี้พร้อมใจกันจอดด้านขวา แสดงว่ามีจนท. รัฐ หนุนหลังแน่นอนค่ะ อยากให้ทุกหน่วยงานใส่ใจแก้ปัญหาระยะยาวมากกว่านี้ คนขายของในซ.นี้ไม่ใช่ตาสีตาสาไม่มีกิน ไม่จำเป็นต้องเห็นใจค่ะ ภาษีก็ไม่จ่าย ทำมาหากินบนความเดือดร้อนของคนอื่น
พื้นที่: แขวงคลองเตยเหนือ เขตวัฒนา กรุงเทพมหานคร